**Natalia Tomson** (neiupõlvenimi Natalia Šiman; 1899 Venemaa Keisririik, Pihkva – 1979).

Tomson toetas 1917. aasta oktoobrirevolutsiooni.

1918. aastal astus Tomson Eestimaa Kommunistlikku Parteisse. 1919. aastal varus Tomson Nõukogude Liidu käsul Ukraina NSV-s talupoegadelt vilja. 1920. aasta puhkusel abistas Tomson Vetšekaad. Vetšekaast ei õnnestunud tal liigsete teadmiste tõttu lahkuda. Eestimaa Kommunistlik Partei viskas Tomsoni parteist välja tema omavolilise Vetšekaasse astumise tõttu.

1923. aastal üritas Tomson uuesti Eestimaa Kommunistlikku Parteisse astuda. Eestimaa Kommunistliku Partei esimene sekretär Johannes Käbin uuris Tomsoni väljaviskamist Eestimaa Kommunistlikust Parteist. Tomsoni sõnul oli väljaviskamise põhjus ühisköögis toimunud olmetüli naabrinaise Abramovitšiga, kellel ta käskis vait jääda ning nimetas teda juudilõustaks, seejärel süüdistas Abramovitš Tomsoni ametlikult antisemitismis ning tüli arenes edasi poliitilisel teemal. Käbin ei rahuldanud Tomsoni Eestimaa Kommunistlikku Parteisse naasmist järgmiselt: "Kogu lugupidamises selle naise vastu ei tõuse mu käsi teda parteisse taastama." Pärast eitavat otsust proovis Tomson Moskvast kolm korda tulemusteta abi küsida. 1928. aastal astus Tomson uuesti Eestimaa Kommunistlikku Parteisse. 1930. aastal lahkus Tomson Vetšekaast tervislikel põhjustel. Tomson palus sulaajal oma Eestimaa Kommunistliku Partei liikmesust arvestada alates 1918. aastast.

Eestimaa Kommunistliku Partei koosolekul meenutas Tomson, et Vetšekaas töötada oli raske, sest päeval tegi ta põhitööd ja öösel osales operatsioonidel.

Haridus
-------

* Toropetsi tütarlaste gümnaasium
* Leningradi kommunistlik ajakirjandusinstituut (1930–)

Töökohad
--------

* Toiduainete komissariaadi asjaajaja
* Petrogradi Kommunistliku Partei naissektsiooni sekretär
* Petrogradi elektrotehnika ettevõtte poolija
* Epileptikute varjupaiga teenija
* Leningradi raadio toimetaja
* Sanitaarkultuuri maja oblastiinspektor
* Eestimaa Kommunistlik Partei Tallinna linnakomitee kaadriosakonna instruktor
* Eesti NSV Kohaliku Tööstuse Ministeeriumi eriosakonna juhataja

Isiklikku
---------

Tomson sündis eesti töölisperre. Tema lapsepõlv möödus Tveri kubermangus Toropetsis. Tal oli insenerist vend Mihhail Tomson.

Tomsoni abikaasa oli Heinrich Tomson. 1939. aastal sündis neil tütar Margarita Tšernogorova. Teise maailmasõja puhkedes saatsid nad tütre Novgorodi oblasti. Saksa õhudessantvägede saabumisel mindi metsa põgenenud tütart otsima ja ta leiti koos teiste põgenenud lastega. Seejärel mindi hääletades 75 kilomeetri kaugusele raudteejaama, kust edasi suunduti rongiga Leningradi. Vähese toidu tõttu suundusid nad Kirovi oblasti Vjatskije Poljanõsse Heinrich Tomsoni õe Hildegardi ja tema mehe Sanjaga juurde. Õe juures elades hakati Natalia Tomsoni hüüdma Tomsonihhaks. Pärast teist maailmasõda siirdusid Tomsonid Leningradi Eestimaa Kommunistliku Partei tööpakkumise tõttu. Korteri hävimise tõttu paigutati nad Eestimaa Kommunistlikule Parteile kuuluvasse hotelli Severnaja.

Nad kolisid 1944. aasta oktoobris Eestisse Tallinna. Kodus rääkisid nad eesti keeles, ent tütrega vene keeles vahistamise kartuse tõttu. Neil oli palgatud koduabiline. Natalia Tomsoni vallandamisel Leningradi raadiost märgiti tööraamatusse põhjuseks ebasoovitav rahvus.

Natalia Tomson pöördus venna vanglast vabastamiseks oma tuttava Jekaterina Kalinina poole. Paari aasta pärast vabastati vend vanglast.

Natalia Tomson andis kohalikule lasteaiakasvatajale Varvara Vassiljevnale raha ja õmbles tütre mantli voodri alla Vassiljevna kontaktandmed juhuks, kui neid oleks vahistatud.

Natalia Tomsoni tütretütar on Yana Toom. Tomsonid suhtlesid Yanaga eesti keeles.

Viited
------

1. ↑  Tarmo Vahter (11. oktoober 2017). "Vana foto avab Yana Toomi perekonna rääkimata loo". *Eesti Ekspress*. Ekspress Meedia AS. Originaali arhiivikoopia seisuga 11. oktoober 2017.

Välislingid
-----------

* Единственная в Эстонии династия политиков-женщин: нерассказанная история Яны Тоом, delfi.ee, 12 октября 2017